Document ID: 32014D0704

ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
της 8ης Οκτωβρίου 2014
για την τροποποίηση της απόφασης 2009/821/ΕΚ όσον αφορά τον κατάλογο των συνοριακών σταθμών ελέγχου
[κοινοποιηθείσα υπό τον αριθμό C(2014) 7139]
(Κείμενο που παρουσιάζει ενδιαφέρον για τον ΕΟΧ)
(2014/704/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 20 παράγραφοι 1 και 3,
Έχοντας υπόψη την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (2), και ιδίως το άρθρο 6 παράγραφος 4 δεύτερο εδάφιο δεύτερη περίοδος και το άρθρο 6 παράγραφος 5,
Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (3), και ιδίως το άρθρο 6 παράγραφος 2,
Εκτιμώντας τα ακόλουθα:
(1)
Η απόφαση 2009/821/ΕΚ της Επιτροπής (4) θεσπίζει κατάλογο συνοριακών σταθμών ελέγχου, που εγκρίνονται σύμφωνα με τις οδηγίες 91/496/ΕΟΚ και 97/78/ΕΚ. Ο κατάλογος αυτός παρατίθεται στο παράρτημα I της εν λόγω απόφασης.
(2)
Η Δανία κοινοποίησε ότι ο συνοριακός σταθμός ελέγχου στο Kolding θα πρέπει να διαγραφεί από τον κατάλογο εγγραφών για το εν λόγω κράτος μέλος. Η Γερμανία κοινοποίησε ότι ο συνοριακός σταθμός ελέγχου στο Düsseldorf θα πρέπει να διαγραφεί από τον κατάλογο εγγραφών για το εν λόγω κράτος μέλος. Συνεπώς, οι κατάλογοι εγγραφών για τα εν λόγω κράτη μέλη που παρατίθενται στο παράρτημα I της απόφασης 2009/821/ΕΚ θα πρέπει να τροποποιηθούν αναλόγως.
(3)
Σε συνέχεια κοινοποίησης από την Ισπανία και τις Κάτω Χώρες, οι εγγραφές για τους συνοριακούς σταθμούς ελέγχου στους αερολιμένες της Βαρκελώνης, του Gran Canaria και της Tenerife Sur στην Ισπανία καθώς και στον λιμένα του Rotterdam στις Κάτω Χώρες θα πρέπει να τροποποιηθούν στον κατάλογο που παρατίθεται στο παράρτημα I της απόφασης 2009/821/ΕΚ.
(4)
Κατόπιν ικανοποιητικού ελέγχου που διενήργησε η ελεγκτική υπηρεσία της Επιτροπής (πρώην επονομαζόμενη υπηρεσία επιθεώρησης της Επιτροπής), το Γραφείο Τροφίμων και Κτηνιατρικών Θεμάτων (ΓΤΚΘ), ο συνοριακός σταθμός ελέγχου στο Nuuk στη Γροιλανδία μπορεί να εγκριθεί για όλες τις κατηγορίες προϊόντων που δεν προορίζονται για κατανάλωση από τον άνθρωπο. Συνεπώς, η σχετική εγγραφή για τον εν λόγω συνοριακό σταθμό ελέγχου που παρατίθεται στο παράρτημα I της απόφασης 2009/821/ΕΚ θα πρέπει να τροποποιηθεί αναλόγως.
(5)
Το ΓΤΚΘ διενήργησε ελέγχους στην Κροατία, σε συνέχεια των οποίων έγιναν συστάσεις στο εν λόγω κράτος μέλος. Οι συστάσεις αυτές αντιμετωπίστηκαν ικανοποιητικά από την Κροατία με ένα σχέδιο δράσης και με την τροποποίηση των κατηγοριών έγκρισης του συνοριακού σταθμού ελέγχου στην Rijeka. Συνεπώς, η εγγραφή για τον εν λόγω συνοριακό σταθμό ελέγχου που παρατίθεται στο παράρτημα I της απόφασης 2009/821/ΕΚ θα πρέπει να τροποποιηθεί αναλόγως.
(6)
Συνεπώς, η απόφαση 2009/821/ΕΚ θα πρέπει να τροποποιηθεί αναλόγως.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα I της απόφασης 2009/821/ΕΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 8 Οκτωβρίου 2014.

Labels: 3
18
15
6